

TEHNISKĀS JAUNRADES NAMS „ANNAS 2”

Annas iela 2, Rīga, LV-1001, tālrunis, fakss 67374093, e-pasts tjn@riga.lv

NOLIKUMS

Rīgā

2021. gada 9. februārī Nr. TJNA2-21-1-nos

**Bērnu un jauniešu atklātais komiksu tēlu konkurss**

**“Valentīna diena”**

**I. Vispārīgie jautājumi**

### Šis nolikums nosaka kārtību, kādā norisinās Bērnu un jauniešu atklātais komiksu tēlu konkurss “Valentīna diena” (turpmāk - Konkurss).

### Konkursa mērķis ir veicināt bērnu un jauniešu interesi par aktuāliem mākslas virzieniem, izmantojot komiksa žanru kā radošās izteiksmes līdzekli un iespējamu animācijas filmas kadrējumu.

### Konkursa uzdevumi ir:

### attīstīt jaunrades spējas, veidojot oriģinālus vizuālus darbus, iekļaujot komiksa vai animācijas elementus;

### attīstīt bērnu un jauniešu praktiskās darba iemaņas zīmēšanā, datorgrafikā vai animācijā;

### veicināt bērnu un jauniešu interesi par dažādiem mākslas izpausmes veidiem;

### veicināt dalībnieku prasmi apvienot vizuālo darbu ar vārdisku tā idejas skaidrojumu, aicinot darbiem šādu idejas formulējumu pievienot.

### Konkursu rīko Tehniskās jaunrades nams „Annas 2” (turpmāk – TJN „Annas 2”).

### Konkursā aicināti piedalīties bērni un jaunieši vecumā līdz 25 gadiem. Konkursa dalībnieki var būt Tehniskās jaunrades nama “Annas 2” audzēkņi, citu interešu izglītības iestāžu audzēkņi, skolu audzēkņi un pirmsskolas izglītības skolu audzēkņi.

### II. Konkursa norises vieta un laiks

1. Konkurss notiek no 2021. gada 14. februāra līdz 8. martam.
2. Konkursa darbi būs apskatāmi TJN „Annas 2” Facebook lapas galerijā “Konkurss “Valentīna diena””.
3. Konkursa nolikums un informācija par Konkursu tiek publicēta interneta vietnē www.tjn.lv.
4. Informācija par konkursa norisi ir pie TJN „Annas 2” direktora vietnieces audzināšanas jomā Kristas Braueres (e-pasts: kbrauere3@edu.riga.lv.)

### III. Konkursa dalībnieki, pieteikumu iesniegšana un dalības nosacījumi

1. Konkursa darbi tiek vērtēti trīs kategorijās, atbilstoši to saturam, kvalitātei un spējai izveidot diafilmu:
   1. sižeta aktualitāte un spēja ieinteresēt;
   2. noformējuma kvalitāte;
   3. komikss kā kadrējums diafilmai.
2. Konkursā piedalās bērni un jaunieši vecumā līdz 25 gadiem (turpmāk - Dalībnieki). Žūrijas vērtējumā tiek noteikti 3 labākie darbi katrā vecuma grupā pēc kategorijām;
   1. I grupa (līdz 10 gadiem);
   2. II grupa (11-13 gadi);
   3. III grupa (14 -16 gadi);
   4. IV grupa (17-19 gadi);
   5. V grupa (20 - 25 gadi).
3. Pieteikumu dalībai Konkursā nosūta elektroniski uz e-pastu tjn@riga.lv ar norādi Komiksu konkursam “Valentīna diena” no 14.02.2021. līdz 08.03.2021.
4. Pieteikumā jānorāda:
   1. darba nosaukums;
   2. darba autora vārds, uzvārds;
   3. darba autora vecums;
   4. pilsēta no kuras ir darba autors;
   5. vecāka vai likumiskā pārstāvja vārds, uzvārds;
   6. tālruņa numurs;
   7. e-pasts;
   8. apraksts, kādā tehnikā komikss kā kadrējums realizējams diafilmā: Klasiskā animācija (zīmētā) / Stop motion animācija (plastilīna, aplikācijas, priekšmetu un leļļu) vai datorizetā animācija, animācijas garums un skaņa- dialogs /mūzikas pavadījums /subtitri;
   9. īss apraksts par varoņiem.
5. Piesakoties konkursam, pilngadīgie Dalībnieki un nepilngadīgo Dalībnieku likumiskie pārstāvji piekrīt darbu publicēšanai.
6. Konkursa darbi jāiesūta līdz 2021. gada 8. martam (plkst. 23:59).
7. Konkursa dalības nosacījumi:
   1. Konkursa darbu iesniedzējam ir jābūt vienīgajam iesniegto darbu autoram;
   2. Darbs veicams individuāli;
   3. Dalībai Konkursā viens autors iesniedz ne vairāk kā 2 darbus;
   4. Zīmētus vai skicētus darbus - iesniedz ieskenētā formātā, nosūtot tos uz epastu tjn@riga.lv. Darbus var iesniegt arī klātienē, nogādājot tos pie TJN “Annas 2” dežuranta. Datorgrafikas darbus – sagatavo elektroniski un iesniedz tos nosūtot uz epastu tjn@riga.lv.
8. Piedaloties Konkursā, pilngadīgie Dalībnieki un nepilngadīgo dalībnieku likumiskie pārstāvji sniedz savu piekrišanu personas datu apstrādei likuma ietvaros.
9. Darbi tiks publicēti TJN „Annas 2” tīmekļa vietnē un sociālo mediju kontos (tajā skaitā uzglabātas publiskās pieejamības arhīvā).

**IV. Vērtēšanas noteikumi**

1. Žūrija vērtēs darbu tehnisko un estētisko kvalitāti, jaunradi un oriģinalitāti, atbilstību konkursa tēmai.
2. Žūrijas sastāvā TJN „Annas 2” pedagogi –Ieva Strauta (pulciņš “Mazais mākslinieks”), Anda Laukevica (Zīmēšana), Ilze Ruska (Animācijas studija), Agnese Krastkalne (Animācijas studija).
3. Vērtēšanas komisijas lēmums ir galīgs un neapstrīdams.

**V. Konkursa rezultātu paziņošana un laureātu apbalvošana**

1. Konkursa rezultātu paziņošana notiks 2021. gada 15. martā TJN „Annas 2” Facebook lapā.
2. Informācija par Konkursa rezultātiem tiks publicēta 2021. gada 15. martā interneta vietnē www.tjn.lv.
3. Konkursa uzvarētāji saņems diplomu un pārsteiguma balvu no TJN “Annas 2".

|  |  |
| --- | --- |
| Direktore | I.Maskaļonoka |

Brauere 67374093